L'oposició recorda a Colau que té trenta regidors i el govern municipal, onze
La majoria de grups municipals de l'oposició a Barcelona han fet pinya per forçar un ple extraordinari sobre la renúncia del govern d'Ada Colau als Jocs Olímpics d'Hivern. Joaquim Forn (CiU), Alfred Bosch (ERC) i Jaume Collboni (PSC) han comparegut conjuntament per explicar que forçarien un ple extraordinari per debatre la candidatura, que consideren que va ser retirada de manera precipitada i sense cercar el consens amb els altres grups ni amb els batlles del Pirineu. Ciutadans ha anunciat que s'afegiria a la petició, i el PP ho ha desestimat, dient que no volia 'fer el ridícul'. Per demanar un ple extraordinari cal la signatura d'onze regidors del consistori, i entre tots tres partits en tenen dinou. Però no la signaran pas tots, perquè un sol grup només pot signar tres peticions de ple extraordinari cada any. En aquest cas ERC no l'ha signada, per poder presentar peticions sobre unes altres qüestions més endavant.
Quants regidors del consistori han de signar per demanar un ple extraordinari?
onze